stanford-oval/wikipedia huggingface dataset:
רומא (סדרת טלוויזיה)
הערות שוליים

↑  Sylvaine Bataille, "Haunted by Shakespeare: HBO's Rome", Shakespeare on Screen 219, 241
| תוכניות וסדרות טלוויזיה של HBO |
| --- | --- | --- |
| סדרות דרמה באורך שעה | אוז (1997–2003) • הסופרנוס (1999–2007) • עמוק באדמה (2001–2005) • הסמויה (2002–2008) • קרניבל (2003–2005) • דדווד (2004–2006) • רומא (2005–2007) • אהבה גדולה (2006–2011) • תגיד לי שאתה אוהב אותי (2007) • ג'ון מסינסינטי (2007) • דם אמיתי (2008–2014) • טרמיי (2010 ואילך) • אימפריית הפשע (2010–2014) • משחקי הכס (2011–2019) • לאק (2011–2012) • בלש אמיתי (2014 ואילך) • וסטוורלד (2016 ואילך) • שקרים קטנים גדולים (2017 ואילך) • נשות הלעולם לא (2021 ואילך) |  |
| תוכניות וסדרות קומדיה ודרמות קומיות | המופע של לארי סנדרס (1992–1998) • סקס והעיר הגדולה (1998–2004) • תרגיע (2000 ואילך) • זמן אמיתי עם ביל מאהר (2003 ואילך) • הפמליה (2004–2011) • טיסת הקונקורד (2007–2009) • מצויד (2009–2011) • מוארת (2011–2013) • בנות (2012 ואילך) • Looking‏ (2014–2015)  • עמק הסיליקון (2014–2019) • השבוע שעבר עם ג'ון אוליבר (2014 ואילך) • בארי (2018 ואילך) • בולרז (2015–2019) • מישהו איפשהו (2022 ואילך) |  |
| מיני-סדרות | מכדור הארץ לירח (1998) • אחים לנשק (2001) • מלאכים באמריקה (2003) • ג'ון אדמס (2008) • דור מזוין (2008) • ‏The Pacific ‏(2010) • מילדרד פירס (2011) • שומר אחי (2020) • היית צריכה לדעת (2020) |  |
| דרמות יומיות | בטיפול (2008–2010) |  |
| ריאליטי | אנחנו כאן (2020 ואילך) |  |
| --- | --- |
בקרת זהויות :  NLI: 987009950600005171  GND: 7615652-7  LCCN: n2007055470  VIAF: 176367362   WorldCat (עם VIAF): 176367362
משפחת קרדשיאן

| --- | --- |
הלוגו החל מעונה 11
הלוגו החל מעונה 11
 סוגה:  תוכנית מציאות
 יוצרים:  ראיין סיקרסט 
 שחקנים:  קורטני קרדשיאן קים קרדשיאן קלואי קרדשיאן רוב קרדשיאן קריס ג'נר קייטלין ג'נר קנדל ג'נר קיילי ג'נר
 ארץ מקור:  ארצות הברית
 שפות:  אנגלית
 מקום התרחשות:  נתניה 
 מספר עונות:  20
 מספר פרקים:  268 + 5 ספיישלים
 תוכנית המשך:  הקרדשיאנס
 הפקה
 מפיקים בפועל:  ראיין סיקרסט  ג'ונתן מוראי  ג'ף ג'נקינס  קריס ג'נר  פרנז פרג'ם  גיל גולדשיין
 חברת הפקה:  ראיין סיקרסט הפקות   הפקות בונים/מוראי
 הפצה:  נטפליקס, הולו 
 טכניקת צילום:  מערך מרובה מצלמות 
 אורך פרק:  22 דקות (עונות 1–6) 42 דקות (עונות 7–20)
 שידור
 רשת שידור:  ערוץ E!
 רשת שידור בישראל:  ערוץ E! נטפליקס (עונות 5–10)
 פורמט (תמונה):  (480i (4:3 SDTV  (עונות 1–2) (1080i (16:9 HDTV (עונות 3–הווה)
 תקופת שידור מקורית:  14 באוקטובר 2007  – 24 ביוני 2021
 קישורים חיצוניים
 אתר הסדרה
 דף התוכנית ב-IMDb
 
משפחת קרדשיאן (באנגלית: Keeping Up with the Kardashians לרוב מנוסח KUWTK) היא סדרת מציאות תיעודית אמריקאית בערוץ E!, העוסקת בחייהם של בני משפחת ג'נר-קרדשיאן המתגוררים בקלבסס שבמחוז לוס אנג'לס. הסדרה זכתה להצלחה רבה, ובעקבותיה הופקו עד היום מספר סדרות בת העוסקות בחברי המשפחה השונים.
ב-8 בספטמבר 2020, הודיעה המשפחה בעמוד האינסטגרם שלהם כי התוכנית תסתיים בשנת 2021, לאחר כ-20 עונות. ב-18 במרץ 2021, עלתה לשידור העונה האחרונה.
הדמויות > בני המשפחה

קריס ג'נר: אם המשפחה, המנהלת האישית של בנותיה, ואחת ממפיקות הסדרה. בשנים 1978 עד 1990 הייתה נשואה לרוברט קרדשיאן. קים, קורטני וקלואי הן בנותיהם, ורוב הוא בנם. ב-1991 נישאה לקייטלין ולהן 2 בנות בשם קנדל וקיילי. באוקטובר 2014 נפרדו קייטלין וקריס.
קייטלין ג'נר: שם קודם - ברוס ג'נר. ספורטאית עבר. באולימפיאדת מונטריאול (1976) זכתה במדליית זהב בקרב עשר. ג'נר נשואה בפעם השלישית, ויש לה ארבעה ילדים מנישואיה הקודמים. לקריס וקייטלין יש שתי בנות, קנדל וקיילי. באפריל 2015 יצאה מהארון כטרנסג'נדרית.
קורטני קרדשיאן: בתם הבכורה של קריס ורוברט.
קים קרדשיאן: בתם השנייה של קריס ורוברט, המפורסמת מבני המשפחה.
קלואי קרדשיאן: בתם השלישית של קריס ורוברט.
רוב קרדשיאן: בנם של קריס ורוברט ואף קרוי על שמו.
קנדל ניקול ג'נר: בתם הבכורה של קריס וקייטלין ג'נר.
קיילי קריסטן ג'נר: הבת הצעירה של קייטלין וקריס.
הדמויות > דמויות נוספות

סקוט דיסיק: בן זוגה לשעבר של קורטני ואב ילדיה. יחד הם הביאו לעולם את מייסון, פנלופי וריין.
כריס האמפריז: שחקן כדורסל אמריקאי, גרוש של קים.
למאר אודום: שחקן כדורסל לשעבר ובעלה לשעבר של קלואי.
קניה וסט: ראפר אמריקאי והגרוש של קים, איתה יש לו ארבעה ילדים: נורת', סיינט, שיקגו ופסאלם.
ברודי ג'נר: בנה של קייטלין מנישואים קודמים ואחיו של ברנדון.
ברנדון ג'נר: בנה של קייטלין ואחיו של ברודי, נשוי לליאה.
ליאה ג'נר: אשתו לשעבר של ברנדון.
בלאק צ'יינה: החלה לצאת עם רוב קרדשיאן בינואר 2016 ובנובמבר אותה שנה הביאו לעולם את בתם הבכורה, דרים קרדשיאן.
טריסטן תומפסון: החל לצאת עם קלואי החל מ-2017 ויש להם ילדה אחת: טרו תומפסון.
מליקה האק: חברתה הטובה ביותר של קלואי והמשפחה.
קאדיג'ה האק: אחותה התאומה של מליקה.
טייגה: היה בן זוגה של קיילי מסוף 2014 ועד אפריל 2017.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 14 באוקטובר 2007 | 2 בדצמבר 2007 |
|  | 2 | 11 | 11 | 9 במרץ 2008 | 26 במאי 2008 |
|  | 3 | 12 | 12 | 9 במרץ 2009 | 25 במאי 2009 |
|  | 4 | 11 | 11 | 8 בנובמבר 2009 | 21 בפברואר 2010 |
|  | 5 | 12 | 12 | 22 באוגוסט 2010 | 20 בדצמבר 2010 |
|  | 6 | 16 | 16 | 12 ביוני 2011 | 19 בדצמבר 2011 |
|  | 7 | 19 | 19 | 20 במאי 2012 | 28 באוקטובר 2012 |
|  | 8 | 21 | 21 | 2 ביוני 2013 | 1 בדצמבר 2013 |
|  | 9 | 20 | 20 | 19 בינואר 2014 | 1 בספטמבר 2014 |
|  | 10 | 17 | 17 | 15 במרץ 2015 | 11 באוקטובר 2015 |
|  | 11 | 13 | 13 | 15 בנובמבר 2015 | 21 בפברואר 2016 |
|  | 12 | 21 | 21 | 1 במאי 2016 | 20 בנובמבר 2016 |
|  | 13 | 14 | 14 | 25 במרץ 2017 | 29 ביולי 2017 |
|  | 14 | 19 | 19 | 1 באוקטובר 2017 | 4 במרץ 2018 |
|  | 15 | 16 | 16 | 5 באוגוסט 2018 | 9 בדצמבר 2018 |
|  | 16 | 12 | 12 | 31 במרץ 2019 | 30 ביוני 2019 |
|  | 17 | 12 | 12 | 8 בספטמבר 2019 | 15 בדצמבר 2019 |
|  | 18 | 6 | 6 | 26 במרץ 2020 | 30 באפריל 2020 |
|  | 19 | 8 | 8 | 17 בספטמבר 2020 | 12 בנובמבר 2020 |
|  | 20 | 14 | 14 | 18 במרץ 2021 | 24 ביוני 2021 |
תוכניות-בת

קורטני וקלואי עושות את מיאמי
ב-16 באוגוסט 2009, עלתה לשידור התוכנית ועלילתה עקבה אחרי פתיחת חנות שנייה של DASH, בוטיק בבעלות האחיות קרדשיאן. בעקבות ההצלחה של התוכנית לתוכנית הייתה עונה נוספות שעלתה בשנת 2010. בעונה השלישית קלואי החליטה להתרכז בבעלה, למאר אודום ולכן שונה השם לקים וקורטני עושות את מיאמי.
קלואי ולמאר
התוכנית עלתה לשידור ב-10 באפריל 2011. העלילה עקבה אחרי נישואיה של קלואי לכדורסלן למאר אודום. לאחר העונה הראשונה עלתה עונה שנייה ב-19 בפברואר 2012. התוכנית לא המשיכה לעונות נוספות עקב פרידתם של הזוג.
קים וקורטני עושות את ניו-יורק
התוכנית עלתה לשידור ב-23 בינואר 2011 ועקבה אחרי קים וקורטני פתיחת חנות DASH שלישית בניו יורק. העונה השנייה העלתה ב-27 בנובמבר 2011 והסתיימה ב-29 בינואר 2012 לאחר שהחליטה קים להגיש בקשה לגט מכריס האמפריז והאחיות עזבו את ניו יורק.
קלואי וקורטני עושות את ההמפטונס
עלתה ב-2 בנובמבר 2014. העלילה עוקבת אחרי קורטני ומשפחתה וקלואי בעת שהותם בבית נופש בהמפטונס לשם הגיעו כדי לפתוח לפתוח חנות פופ-אפ של DASH למשך הקיץ. התוכנית הסתיימה ב-4 בינואר 2015.
DASH DOLLS
עלתה ב-20 בספטמבר 2015. העלילה עוקבת אחרי עובודת DASH בלוס אנג'לס ואחרי ניהול הבוטיק בידי האחיות קרדשיאן. הסדרה מתרכזת גם בחברתה הטובה של קלואי, מאליקה חאק, ואחותה התאומה, קדיג'ה, כאחראיות על המוכרות ב"דאש".
אני קייט
עלתה ב-26 ביולי 2015. התוכנית עוקבת אחרי קייטלין ג'נר (לשעבר ברוס), לאחר ניתוח שינוי המין. העלילה מתרכזת בחייה החדשים של קייטלין והסתגלותה למצב מול בני המשפחה. העונה השנייה והאחרונה של הסדרה עלתה ב-6 במרץ והסתיימה ב-24 באפריל 2016.
רוב וצ'יינה
עלתה לשידור ב-11 בספטמבר 2016 התוכנית עוקבת אחרי רוב ובלאק צ'ינה בת זוגו ואחר ההריון והלידה של ביתם דרים קרדשיאן, התוכנית הסתיימה ב-18 בדצמבר.
קוקטיילים עם קלואי
תוכנית אירוח בכיכובה של קלואי קרדשיאן אשר עלתה ב-20 בינואר 2016 וכללה 14 פרקים. התוכנית הסתיימה ב-20 באפריל 2016.
נוקמים עם קלואי
תוכנית ריאליטי בכיכובה של קלואי, מתמקדת בקבוצה של אנשים אשר זוכים לעבור מהפך ולהיכנס לכושר בהנחייתה ועידודה של קלואי. פרק ספיישל שודר ב-23 בנובמבר 2016 והתוכנית עצמה החלה ב-12 בינואר 2017. בעקבות ההצלחה והפקה לתוכנית עונה שנייה אשר החלה ב-7 בינואר 2018. העונה השלישית של התוכנית החלה ב-7 ביולי 2019 והסתיימה ב-25 באוגוסט 2019.
החיים על פי קיילי
ב-10 באפריל 2017 אושר כי תעלה סדרה בת 8 פרקים אשר תעקוב אחר הבת הצעירה במשפחה, קיילי ג'נר. התוכנית החלה ב-6 באוגוסט 2017.
לשפץ כמו דיסיק
תוכנית העוסקת באב ילדיה של קורטני קרדשיאן, סקוט דיסיק ובעסקי הנדל"ן שלו ושיפוץ בתים. התוכנית החלה ב-4 באוגוסט 2019, כללה 8 פרקים והסתיימה ב-29 בספטמבר.
הערות שוליים

↑   קנדל ג'נר, במסד הנתונים הקולנועיים IMDb (באנגלית)
| 0 | 1 | 2 |
| --- | --- | --- |
| הקודם: -פרס לא קיים- | פרס בחירת הקהל לתוכנית המציאות של השנה   2018–2021: "משפחת קרדשיאן"  | הבא: 2022: "הקרדשיאנס" |
| --- | --- |
בקרת זהויות :  NLI: 987009950823005171  GND: 106485723X  LCCN: n2010042669  VIAF: 181623256   WorldCat (עם VIAF): 181623256
בטיפול (סדרת טלוויזיה אמריקאית)

| --- | --- |

 מבוסס על:  בטיפול 
 סוגה:  דרמה המשכית
 יוצרים:  חגי לוי
 שחקנים:  גבריאל ביירן דיאן ויסט מליסה ג'ורג' בלייר אנדרווד מיה וסיקובסקה אמבת' דייוויץ דיין דיהן מישל פורבס ג'וש צ'ארלס
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ניו יורק 
 מספר עונות:  4
 מספר פרקים:  130
 הפקה
 מפיקים בפועל:  רודריגו גרסיה 
 הפצה:  הולו, HBO Max 
 מוזיקה:  ריצ'רד מרווין 
 אורך פרק:  30 דקות
 שידור
 רשת שידור:  HBO
 רשת שידור בישראל:  אקסטרה הוט
 תקופת שידור מקורית:  28 בינואר 2008 – 7 בדצמבר 2010
 קישורים חיצוניים
 www.hbo.com/in-treatment/
 דף התוכנית ב-IMDb
 
בטיפול (באנגלית: In Treatment) היא סדרת דרמה המשכית אמריקאית מועמדת לפרס גלובוס הזהב ששודרה חמישה ימים בשבוע (ב'-ו') בערוץ HBO מ-28 בינואר 2008 עד 7 בדצמבר 2010. הפורמט והתסריט של הסדרה מבוססים על הסדרה הישראלית "בטיפול" של ערוץ הוט 3, כאשר יוצר הסדרה הישראלית חגי לוי מפיק ומביים את הסדרה האמריקאית. הסדרה שודרה בארץ בערוץ אקסטרה הוט, ועם סגירתו עברה להוט 3.
באוקטובר 2020 אישרה רשת HBO שהסדרה תחזור לעונה רביעית עם אוזו אדובה בתפקיד הראשי; ועלתה לשידור במאי 2021.
סקירה כללית

ביוני 2006 הכריזה רשת HBO האמריקאית שתפיק גרסה משלה לסדרה "בטיפול", ותחילה החליטה להפיק 5 פרקי פיילוט. בעקבות ההכרזה על רכישת 45 פרקים בינואר 2007, סיפר לוי כי הדיאלוגים של חמשת הפרקים הראשונים שצולמו מאוד קרובים לאלה של הסדרה הישראלית, מלבד שינויים קטנים, והוסיף "אני מאוד גאה ושמח. ההישג הזה הוא של כל האנשים שעבדו על הסדרה, במיוחד ניר ברגמן ואורי סיון וכל שאר הכותבים". כמו כן, הוחלט לעשות שימוש בנעימת הפתיחה המקורית של אבי בללי (אך לא בפסקול כולו).
את הסדרה האמריקאית מפיקים בין השאר מארק וולברג ("הפמליה"), סטיבן לווינסון, נועה תשבי וכן חגי לוי, היוצר הישראלי של הסדרה. הבמאים הם בין השאר רודריגו גרסיה (ביים פרקים מתוך "הסופרנוס" ו"עמוק באדמה", בנו של הסופר גבריאל גארסיה מארקס) ופריס ברקליי ("אי. אר", "האוס", "אבודים", "המגן"). הסדרה שודרה בערוץ HBO החל מ-28 בינואר 2008 וזכתה לביקורות חיוביות.
הפרק הראשון זכה למידרוג ראשוני נמוך, למרות שהסדרה שודרה בעיצומה של שביתת התסריטאים שמנעה את שידורן של תוכניות פופולריות. HBO גם אפשרה להוריד את 15 הפרקים הראשונים של הסדרה מ-"iTunes".
העונה בכללותה לא זכתה למידרוג גבוה, אך הצליחה למשוך עניין לקראת סוף שידורה, זכתה בשני פרסי אמי, ובסופו של דבר החליטה HBO להפיק עונה שנייה, ששודרה במהלך 2009. לקראת העונה השנייה הצטרפו אל צוות השחקנים ג'ון מהוני והופ דייוויס.
בסוף 2010 עלתה העונה השלישית של הסדרה, המבוססת אך ורק על תסריטים אמריקאיים. במרץ 2011 הודיעה HBO שלא תפיק עונה רביעית.
דמויות

שחקן הקולנוע האירי גבריאל ביירן מגלם את הפסיכולוג פול וסטון (דמות מקבילה לראובן דגן).
השחקנית הוותיקה דיאן ויסט מגלמת את ג'ינה, המטפלת ומורת הדרך של פול (דמות מקבילה לגילה).
מישל פורבס מגלמת את רעייתו של פול, קייט וסטון (דמות מקבילה ליעל דגן).
השחקנית האוסטרלית מליסה ג'ורג' ("קרוב רחוק", "האנטומיה של גריי") מגלמת רופאה בשם לורה שמתאהבת בפול (דמות מקבילה לנעמה לרנר).
בלייר אנדרווד מגלם את אלכס, טייס קרב שחזר ממבצע של חיל האוויר האמריקאי בבגדאד שגבה קורבנות חפים מפשע (דמות מקבילה לידין ירושלמי).
השחקנית האוסטרלית מיה וסיקובסקה מגלמת מתעמלת צעירה בשם סופי בדרכה לאולימפיאדה (דמות מקבילה לאיילה).
אמבת' דייוויץ וג'וש צ'ארלס ("ללכת שבי אחריו, האישה הטובה") מגלמים את איימי וג'ייק, זוג נשוי המגיע לייעוץ זוגי (דמויות מקבילות לאורנה ומיכאל).
פרסים ומועמדויות

בספטמבר 2008 זכתה "בטיפול" בשני פרסי אמי מתוך ארבע מועמדויות:
גבריאל ביירן - השחקן הראשי הטוב ביותר בסדרת דרמה, על גילום דמותו של פול (מועמדות)
דיאן ויסט - שחקנית המשנה הטובה ביותר בסדרת דרמה, על גילום דמותה של ג'ינה (זכייה)
גלין טורמן - השחקן האורח הטוב ביותר בסדרת דרמה, על גילום דמותו של אלכס, אביו של אלכס הטייס (זכייה)
פרד מרפי - הצילום הטוב ביותר עבור סדרה בת חצי שעה (מועמדות)
בינואר 2009 זכה גבריאל ביירן בפרס גלובוס הזהב הראשון שלו מתוך חמישה פרסי גלובוס הזהב להם הועמדה הסדרה, מספר המועמדויות הגבוה ביותר עבור סדרה כלשהי באותה השנה, ביניהן מועמדות לפרס סדרת הדרמה הטובה ביותר. כמו כן זכתה הסדרה בפרס הסדרה החדשה הטובה ביותר של איגוד התסריטאים האמריקאי.
ביקורות

רובן של הביקורות הראשונות בארצות הברית היו חיוביות מאוד. בניו יורק טיימס נכתב כי הסדרה "מהפנטת, בעיקר בזכות האופן האינטליגנטי שבו היא חושפת ומסתירה מידע מהצופים". בשיקגו סאן-טיימס נטען שזו הסדרה הטובה ביותר של HBO מאז "תרגיע", ובהבוסטון גלוב שכתיבת הסדרה היא "חזקה ומהדהדת".
בסן פרנסיסקו כרוניקל, לעומת זאת, נטען שהסדרה "משעממת עד כאב", שרובן של הסדרות העוסקות בטיפול הן "עלובות ביותר, בדיוק בגלל שתהליך הטיפול עצמו אינו מהנה", ונתמה על בחירתה של HBO ליצור שתי סדרות כאלה כמעט במקביל, בהתייחסות לסדרה השערורייתית "תגיד לי שאתה אוהב אותי".
חידוש

ב-17 ביולי 2020 דווח כי רשת HBO מפתחת חידוש של הסדרה. ב-27 באוקטובר 2020, אישרה HBO את החידוש וכי אוזו אדובה לוהקה לתפקיד ד"ר ברוק לורנס. סדרה עלתה לשידור במאי 2021.
ראו גם

על ההבדלים בין הסדרה לסדרה הישראלית
הערות שוליים

↑  ענת באלינט, ערוץ HBO במו"מ על גרסה אמריקאית לסדרה הישראלית "בטיפול", באתר הארץ, 15 במאי 2006
↑   חן חדד, כוכבת "כתום זה השחור החדש" תשחק בעונה החדשה של "בטיפול" האמריקאית, באתר הארץ, 28 באוקטובר 2020
↑   חן חדד, נטפליקס שוב מציגה גיבורי על ו"בטיפול" עושה קאמבק: הסדרות המסקרנות של מאי, באתר הארץ, 2 במאי 2021
↑  ניר נתן, לוס אנג'לס, ‏אסי דיין בדרך להוליווד: "בטיפול" תעובד לסדרת טלוויזיה ברשת הכבלים HBO, באתר גלובס, 27 ביולי 2006
↑  רותה קופפר, HBO הזמינה חמישה פרקים מהגרסה האמריקאית של "בטיפול", באתר הארץ, 31 ביולי 2006
↑  ניר נתן, לוס אנג'לס, ‏HBO הודיעה רשמית על הוספת העיבוד ההוליוודי של "בטיפול" ללוח המשדרים שלה, באתר גלובס, 22 בינואר 2007
↑  אלסנדרה סטנלי, ניו יורק טיימס, ניו יורק טיימס: "בטיפול" - מהפנטת, באתר הארץ, 29 בינואר 2008
רותה קופפר, גלריה, הארץ, "בטיפול" האמריקאית היא עינוי מענג, באתר הארץ, 28 בינואר 2008
↑  ניר נתן, לוס אנג'לס, ‏"בטיפול" האמריקנית בדרך לעונה שנייה ב-HBO, באתר גלובס, 5 ביוני 2008
↑  רותה קופפר, "בטיפול" ארה"ב: הפעם ללא עזרה מהסדרה הישראלית, באתר הארץ, 25 באוקטובר 2010
↑  עכבר העיר, הגרסה האמריקאית של "בטיפול" לא תמשיך לעונה נוספת, באתר הארץ, 31 במרץ 2011
↑  רותה קופפר, עוד לילה של סיפוק עצמי, באתר הארץ, 23 בספטמבר 2008
↑  גלובוס הזהב 2008: הזוכים, באתר הארץ, 13 בינואר 2009
↑  מירב קריסטל, מה אומרים באמריקה על "בטיפול"?, באתר ynet, 28 בינואר 2008
↑  אלסנדרה סטנלי, ניו יורק טיימס, ניו יורק טיימס: "בטיפול" - מהפנטת, באתר הארץ, 29 בינואר 2008
↑  Review: HBO's 'In Treatment' painfully boring, הסן פרנסיסקו כרוניקל
↑   חן חדד, "בטיפול": מי חשב שהסדרה האידיאלית לימינו תהיה מייגעת כל כך, באתר הארץ, 24 במאי 2021
| תוכניות וסדרות טלוויזיה של HBO |
| --- | --- | --- |
| סדרות דרמה באורך שעה | אוז (1997–2003) • הסופרנוס (1999–2007) • עמוק באדמה (2001–2005) • הסמויה (2002–2008) • קרניבל (2003–2005) • דדווד (2004–2006) • רומא (2005–2007) • אהבה גדולה (2006–2011) • תגיד לי שאתה אוהב אותי (2007) • ג'ון מסינסינטי (2007) • דם אמיתי (2008–2014) • טרמיי (2010 ואילך) • אימפריית הפשע (2010–2014) • משחקי הכס (2011–2019) • לאק (2011–2012) • בלש אמיתי (2014 ואילך) • וסטוורלד (2016 ואילך) • שקרים קטנים גדולים (2017 ואילך) • נשות הלעולם לא (2021 ואילך) |  |
| תוכניות וסדרות קומדיה ודרמות קומיות | המופע של לארי סנדרס (1992–1998) • סקס והעיר הגדולה (1998–2004) • תרגיע (2000 ואילך) • זמן אמיתי עם ביל מאהר (2003 ואילך) • הפמליה (2004–2011) • טיסת הקונקורד (2007–2009) • מצויד (2009–2011) • מוארת (2011–2013) • בנות (2012 ואילך) • Looking‏ (2014–2015)  • עמק הסיליקון (2014–2019) • השבוע שעבר עם ג'ון אוליבר (2014 ואילך) • בארי (2018 ואילך) • בולרז (2015–2019) • מישהו איפשהו (2022 ואילך) |  |
| מיני-סדרות | מכדור הארץ לירח (1998) • אחים לנשק (2001) • מלאכים באמריקה (2003) • ג'ון אדמס (2008) • דור מזוין (2008) • ‏The Pacific ‏(2010) • מילדרד פירס (2011) • שומר אחי (2020) • היית צריכה לדעת (2020) |  |
| דרמות יומיות | בטיפול (2008–2010) |  |
| ריאליטי | אנחנו כאן (2020 ואילך) |  |
אהבה גדולה (סדרת טלוויזיה)

| --- | --- |

כותרת הפתיחה של עונות 1–3
 שיר הנושא:  "God Only Knows" מאת The Beach Boys (עונות 1-3) "Home" מאת Engineers (עונות 4-5)
 סוגה:  דרמה
 יוצרים:  מארק וי. אולסון ויל שפר
 שחקנים:  ביל פקסטון ג'ין טריפלהורן קלואי סביני ג'יניפר גודווין דאגלס סמית' גרייס זבריסקי מרי קיי פלייס מאט רוס קאסי תומסון אמנדה סייפריד שון דויל מיריל מיריי אנוס ז'לג'קו איוונק מלורה וולטרס ג'ואל מקינון מילר דיווי צ'ייס ג'וליאן וויבה ברוס דרן הארי דין סטנטון
 ארץ מקור:  ארצות הברית ארצות הברית
 שפות:  אנגלית
 מספר עונות:  5
 מספר פרקים:  53
 הפקה
 חברת הפקה:  Anima Sola Productions Playtone HBO
 הפצה:  חטיבת הטלוויזיה של האחים וורנר HBO Enterprises
 מוזיקה:  מארק מות'רסבו 
 אורך פרק:  50 דקות
 שידור
 רשת שידור:  HBO
 רשת שידור בישראל:  yes HOT סלקום tv
 תקופת שידור מקורית:  12 במרץ 2006 – 20 במרץ 2011
 קישורים חיצוניים
 www.hbo.com/big-love
 דף התוכנית ב-IMDb
 
אהבה גדולה (באנגלית: Big Love) היא סדרת טלוויזיה אמריקאית מסוגת דרמה ששודרה ברשת הכבלים "HBO" בין מרץ 2006 למרץ 2011. בסדרה מככבים ביל פקסטון בתור הפטריארך של משפחה פונדמנטליסטית מורמונית המתגוררת ביוטה המודרנית ומושתתת על ערכי הפוליגמיה; וג'ין טריפלהורן, קלואי סביני וג'יניפר גודווין בתור שלוש נשותיו. הסדרה מתארת את חיי המשפחה שלהם בתוך ומחוץ למרחב הציבורי בפרברי סולט לייק סיטי, וכמו כן, גם את קשריהם עם המתחם הפונדמנטליסטי באזור. בסדרה מככבים בנוסף אמנדה סייפריד, דאגלס סמית, גרייס זבריצקי, דייבי צ'ייס, מאט רוס, מרי קיי פלייס, ברוס דרן, מלורה וולטרס והארי דין סטנטון.
הסדרה עלתה לשידור לראשונה בארצות הברית ב-12 במרץ 2006, לאחר בכורת העונה השישית של "הסופרנוס", הפכה להצלחה גדולה עבור HBO, ורצה במשך חמש עונות לפני שהסתיימה ב-20 במרץ 2011.
הסדרה זכתה לשבחים רבים, זכתה והייתה מועמדת לפרסים שונים לאורך תקופת שידורה.
הסדרה הייתה לנושא מחקר של מספר מאמרים בכתבי עת אקדמיים, כולל Columbia Law Review, Law and Contemporary Problems ו-Michigan Journal of Gender & Law. פרסומים אחדים כללו את שלוש העונות הראשונות של הסדרה בין שידורי הטלוויזיה הטובים ביותר לעשור של 2000–2009, ועונתה האחרונה מדורגת בין הסדרות התסריטיות הנסקרות ביותר לשנת 2011.
עלילת הסדרה > סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 12 | 12 | 12 במרץ 2006 | 4 ביוני 2006 |
|  | 2 | 12 | 12 | 11 ביוני 2007 | 26 באוגוסט 2007 |
|  | 3 | 10 | 10 | 18 בינואר 2009 | 22 במרץ 2009 |
|  | 4 | 9 | 9 | 10 בינואר 2010 | 7 במרץ 2010 |
|  | 5 | 10 | 10 | 16 בינואר 2011 | 20 במרץ 2011 |
עלילת הסדרה > עונה 1

בסנדי, יוטה, הפונדמנטליסט המורמוני ביל הנריקסון מנהל נישואים פוליגמיים עם שלוש נשותיו: ברברה "ברב", ניקולט "ניקי", ומרג'ין "מרג'י". בבעלותו וניהולו של ביל נמצאת רשת "הום-פלוס", רשת חנויות מקומית המהווה את רוב הכנסותיה של המשפחה, ומאפשרת לו לתמוך בנשותיו ובשבעת ילדיהם. העונה הראשונה מתמקדת במתחים המתעוררים במשפחה בין נשותיו של ביל למרג'י, אשתו החדשה של ביל ולשעבר הבייביסיטר של ילדיו ועובדת בחנותו - וכן במתחים בין ביל לרומן "הנביא" גרנט, אביה של ניקולט, שהוא הפטריארך המשפיע והמנהיג של ג'וניפר קריק, מתחם פונדמנטליסטי שם ביל וניקולט גדלו. בינתיים, ילדיהם הבכורים של ביל וברב, בן ושרה, מתמודדים באופן אישי עם הצורך לשמור על חזית מאוחדת במטרה להסתיר את נישואיהם הפוליגמיים של הוריהם מחבריהם והקהילה בה הם גדלים.
במהלך העונה, ברב מחפשת את עצמאותה בכך שהיא מוצאת עבודה כמורה, ניקי, צרכנית כפייתית, מכניסה את המשפחה כולה לחוב של כמעט 60,000 דולר, ומרג'י נאבקת למצוא את מקומה במשפחה. ביל וחברו, דון אמברי, פוליגמיסט בעצמו, ממשיכים להתווכח עם רומן בעניין האחזקות העסקיות של "הום-פלוס". על מנת לבצע את תוכניותיו, רומן נעזר ברונדה וולמר, כלתו הצעירה והסוציופתית, ובבנו (ואחיה הבכור של ניקולט) אלבי, הומוסקסואל ארוניסט ותומך נלהב של "האחים המאמצים המאוחדים" (UEB), שמשמש בתפקיד הכהן של ג'וניפר קריק. ביל, שגורש מג'וניפר קריק בנערותו, נשבר כאשר הוא מגלה שגירושו לא נגרם מרצונם של הוריו, פרנק ולויס, אלא מרצונו של רומן, שחשש שביל יגזול ממנו את "הנבואה".
בסיום העונה, לאחר שהחליטה להתקדם עם הטבילה שלה, מרג'י מגלה שהיא בהריון. זמן קצר לאחר מכן, ברב זוכה בתואר "אם השנה" מהשלטון המקומי אחרי שבתה, טיני, מציעה את מועמדותה, והיא הולכת לטקס חלוקת הפרסים באחוזתו של המושל, אך נפסלת לעיני כל הקהל, כאשר השופטים מודיעים על פסילתה מכיוון שהיא פוליגמיסטית.
עלילת הסדרה > עונה 2

לאחר חשיפתה של המשפחה כפוליגמית, ברב מתחילה להתנכר לבעלה ולניקי ומרג'י, ואילו מרג'י חושדת ששכניהם, פאם וקרל, היו אחראים לחשיפת סודם. במקביל, שלט החוצות של "הום-פלוס" מושחת, ובתוך כל המהומה בבית, ביל וברב שוכחים את יום השנה של ניקי, דבר המחריף את המתחים. לאחר מכן, ברב מחליטה להתחיל לקחת שיעורים באוניברסיטת יוטה כדי להרוויח תואר שני. בג'וניפר קריק, גיסתו של ביל, ונדה, נשפטת על ידי הקהילה על ניסיון להרעיל את אלבי למוות; ואחיו של ביל, ג'ואי, שחקן NFL לשעבר, מסגיר את עצמו למשטרה במטרה למנוע מוונדה להיכנס לכלא.
שרה מצטרפת לקבוצת תמיכה למורמונים לשעבר, שם היא מביעה את תסכוליה על חיי משפחתה ופוגשת את סקוט, גבר צעיר איתו היא מתחילה לנהל רומן. בינתיים, רונדה בורחת מג'וניפר קריק ומתחילה להתגורר עם הת'ר, חברתה של שרה; בהדרגה, רונדה מתחילה לתמרן ולסחוט את הת'ר ומשפחתה כדי לסייע לה לזייף קריירה כזמרת. ונדה משוחררת מהמכון הפסיכיאטרי לאחר הרעלתו של אלבי, ולויס מנסה לשכנע את ג'ואי לקחת אישה שנייה בשם קת'י. בינתיים, ניקי רושמת את ויין לבית ספר קתולי, ובהדרגה מפתחת פרנויה בקשר לחינוכו, בזמן שביל מפתחת משיכה לאנה, מהגרת סרבית שעובדת במסעדה המקומית; מרג'י מגלה זאת ומתיידדת עם אנה ללא ידיעתו של ביל. בביתם, בן מודה בפני ביל וברב שהוא מקיים יחסי מין עם חברתו הלא דתית, ברין, ומביע עניין בתרגול הפוליגמיה בעצמו.
לאחר מכן, ביל מתחיל מיזם עסקי עם "וובר גיימס", קזינו שפועל על מטבע וירטואלי, ונקלע למחלוקת בין משפחת גרנט למשפחת גרינס, משפחה פוליגמית החיה במחתרת. גרינס אורבים לרומן, והוא נפצע אנושות ונאלץ להתאשפז במתחם; בתקופת החלמתו, אלבי לוקח על עצמו את הנהגת המתחם בעזרתה של אשתו, לורה ובמקביל דואג לשמור על רומן מסומם. ג'ואי לוקח את קת'י לאישה, וניקי עורכת מסיבה עבורו ועבור קת'י וונדה בביתם. בינתיים, ברב מתאחדת עם אמה המנוכרת, ננסי, ואחותה, סינדי, לרגל נישואיה המחודשים של ננסי. בסוף העונה, אדלין מבינה שאלבי מסמם את רומן, ומביאה אותו לביתו של ביל; וברב ומרג'י מתוודות בפני שכנתם, פאם, שהן חיות בצורה פוליגמית.
עלילת הסדרה > עונה 3

אחרי שמרג'י יולדת את נל, ביל מתחיל לצאת באופו רשמי עם אנה. בינתיים, רומן מואשם באונס ובהתעללות בילדים על בסיס טענותיו של אלבי, המבקש לתפוס את מקומו. כשהיא מעמידה פנים שהיא מרג'י, ניקי לוקחת עבודה במשרד התובע המחוזי כדי לעזור לשלם את חובות כרטיס האשראי שלה, ובמקביל מחפשת את ראיות המדינה נגד אביה. בעת שנסע לקרוזינג, אלבי מותקף על ידי אדם זר, וחושש שביל שלח אותו, אך מגלה שאדלין שלחה אותו, בניסיון להניא אותו ממפגשיו המזדמנים. במקביל, ברב מודאגת מהאפשרות כי סרטן צוואר הרחם שלה, שטופל עם כריתת הרחם שעברה שנים קודם לכן, חזר, אך מגלה באמצעות בדיקה שהיא עדיין במצב של הפוגה. ביל לוקח תחת חסותו את אחיו למחצה הצעיר, פרנקי, שנזרק מג'וניפר קריק, ובמקביל, הצופים מגלים שניקי לוקחת גלולות למניעת הריון זה כבר מספר שנים. בינתיים, שרה מגלה שהיא בהריון מסקוט. אמה האלכוהוליסטית של מרג'י, ג'ינג'ר, מתה בתאונה. בינתיים, ביל מנהל משא ומתן עם ג'רי פלוט, חבר שבט הבלאקפוט, על הקזינו.
אדלין משחדת את רונדה ב-30,000 דולר אם תסרב להעיד נגד רומן, ורונדה מסכימה לקחת את הכסף ובורחת ללוס אנג'לס. בעקבות כך, רומן מזוכה מכל ההאשמות. בינתיים, ביל מתחתן עם אנה, אך זאת האחרונה מחליטה להתגרש מהמשפחה בתוך כמה ימים. לאחר מכן, בני המשפחה עושים עלייה לרגל לקומורה, ניו יורק, ומבקרים באתרים היסטוריים הקשורים לחלוצים מורמוניים בדרכם. במהלך הטיול, כד האפר של ג'ינג'ר הולך לאיבוד, וברב מוצאת את גלולות הלידה של ניקי, ומניחה שהן של שרה, אך ניקי מתוודה שהגלולות שייכות לה. באותו לילה, שרה מפילה את התינוק.
ניקי משוכנעת לשמור על משרתה במשרדו של התובע המחוזי על ידי ריי, הבוס שלה, שמתאהב בה, אבל עוזבת כאשר מרג'י מגלה שהיא משתמשת בזהותה. שרה והת'ר מתכננות להירשם לאוניברסיטת אריזונה, אך בסופו של דבר, שרה חוזרת לביתה. רומן מנסה להשיא את קת'י להוליס גרין כעונש על כך שהעידה נגדו, והוא רודף אותה כאשר היא בורחת, אך מתה בתאונת דרכים במהלך הניסיון. לאחר מותה, ביל מנסה להאשים את רומן ברצח. במקביל, לויס ופרנק מנסים להצית מחדש את נישואיהם הסוערים אחרי ניסיונותיה הנרחבים של לויס לרצוח אותו, וניקי מפתחת רגשות רומנטיים לריי, אך זה האחרון מגלה בטעות שהיא בתו של רומן ואשתו של ביל. זועם על חוסר הכנות שלה, ריי מאיים להסגיר את ניקי, והיא שבה הביתה על מנת לתקן את נישואיה לביל.